Ovarium

OvariumFederative Committee on Anatomical Terminology (1998), Terminologia Anatomica (Stutgardiae: Thieme). sive oophoronL. A. Kraus (1844), Kritisch-etymologisches medicinisches Lexikon, ed. 3a (Gottingae: Verlag der Deuerlich- und Dieterichschen Buchhandlung). (Graece oophoron) est utrum duorum organorum gignendi animalis muliebris (ergo et Hominis sapientis), quod nonnulla hormonta feminina (oestrogenum et progesteronum) et ova effert et continet. 

Mascula animalium hominumque organum ei simile est testis.

Morbi ovariorum et benigni et maligni videntur, inter quos quidam tumores ovariorum.

 Structura (anatomia) ovarii 
Ovaria - dextrum et sinistrum - in cavitate peritoneale iacent. 

 Ligamenta 
Utraque ovarium per fibrosum ligamentum ovarii proprium utero adiungitur. De latere altero ligamentum suspensorium ovarii quibusdam vasis sanguineis ovarii (arteria ovarica, vena ovarica, plexu ovarico) prosecutum ovarium cum pelvi nectit.

 Structura microscopica 
Fere solum microscopii ope visibiles sunt structurae ovarii tenuiores: Superficies ovariorum de singulari strato cellularum mesothelialium cuboidearum vel columnaria usque consistit. Superficies haec stratum extremum stratum germinale, cum epithelio squamoso et cuboideo, cingit. Stratum externum est cortex ovarii cum folliculis ovaricis; stratum internum medulla ovarii.

 Providentia vascularis 
 Arteria ovarica cum anastomosi 

Utrumque ovarium de arteria ovarica, vel dextra vel sinistra providetur. Praeterea ex arteria uterina anastomosis connexa cum arteria ovarica est. Haec anastomosis rete ovarii (vel rete arteriosum ovarii) hilo ovarico in ovarium intrat. Sanguis utroque modo ex aorta abdominali oritur: Arteria ovarica infra arteriam renalem truncum aortae relinquit, postea in ligamento suspensorio ovarii ovarium consequitur. Anastomosis ex arteria uterina inferius ex arteria iliaca interna primo ante ureterem in ligamento cardinali ad uterum fluit. Illinc anastomosis in arteriam ovaricam ducens invenitur.

 Vena ovarica 

Utraque vena ovarica et ramuli eius ramulos arteriales sequuntur. Circum hilum plexus venosus locatus est. Vena ovarica dextra directe in venam cavam inferiorem procedit, sed vena ovarica sinistra in venam renalem.

 Notae 

 Cyclus menstrualis
 Ovarium (plantae)

 Nexus externi 
 Dissertatio inauguralis pathologica: De ovarii degenerationibus. 1844.

Categoria:Pelvis
Categoria:Organa
Categoria:Glandulae
Categoria:Systema endocrineum
Categoria:Systema urogenitale
Categoria:Systema reproductionis muliebre
Categoria:Organa sexualia